Nordjyllands Politi blev mandag kort før klokken to kaldt ud til et fyrværkerifund på en rasteplads ved Rold Skov. Det var en forbipasserende bilist, der fandt fyrværkeriet, da han holdt ind på rastepladsen. I græskanten fandt manden flere krysantemumbomber og kanonslag. Nordjyllands Politi har tilkaldt hjemmeværnet til at bevogte sprængstofferne, indtil et hold af sprængstofeksperter kan afhente det ulovlige fyrværkeri. - Det har ligget ude et stykke tid, så det er ret vådt. Og man skal altid passe på med vådt fyrværkeri, siger vagtchef Per Jørgensen.

Referat:
Militæret blev mandag tilkaldt for at fjerne ulovligt fyrværkeri nær Rold Skov.